«Barselona» Koutinonining jamoadan ketmasligini bildirdi

Ispaniyaning «Barselona» klubi rahbariyati Filipe Koutinoga takliflar kelib tushmayotgani sababli futbolchini jamoada qoladi deb hisoblamoqda. Bu haqda «L’Esportiu» xabar berdi.
Katalon klubi «Liverpul»ga braziliyalik futbolchining transfer pulini toʻlab ulgurmagan. «Barselona» Koutino uchun «mersisaydliklar» hisobiga 50 million yevro oʻtkazib berishi kerak. Klub rahbariyati hujumchini kamida shu narxga sotishni rejalashtirgan. Biroq futbolchiga hech qaysi jamoadan taklif kelib tushmayotgani sababli rahbariyat uni jamoada qoladi deb hisoblamoqda.
Ma'lumot oʻrnida, futbolchining yuqori maoshi inqirozli vaziyatdagi «Barselona» uchun muammo boʻlmoqda. Koutino kataloniyaliklar safida yiliga 8,5 million yevro maosh oladi. Futbolchi jarohati tufayli dekabr oyidan beri maydonga tushmayapti.
Avvalroq «Barselona» 14 futbolchisini sotishi ma'lum qilingandi. Shuningdek, Koutino Fransiya klubiga oʻtishi haqida xabar berilgandi.